paragraph_text: NASDAQ (akronim za National Association of Securities Dealers Automated Quotations) je američka elektronička burza dionica sa sjedištem u New Yorku. Vlasnik i operator je The Nasdaq Stock Market, Inc. čije se dionice prodaju na vlastitoj burzi pod znakom NDAQ, s početkom u 2002. NASDAQ je najveća elektronična ekran-bazirana burza u Sjedinjenim Američkim Državama. S otprilike, 3 300 kompanija, ima prijavljenih više kompanija, i u prosjeku izmjenjuje više dionica po danu nego druge američke burze. Glavni direktor je Robert Greifeld.